google/wiki40b huggingface dataset:
Ματίας Κνούτσεν

Ζωή

Ο Ματίας Κνούτσεν γεννήθηκε στο Όλντενσβορτ του Σλέσβιχ-Χόλσταϊν το 1646. Τη χρονιά που γεννήθηκε, πέθανε ο πατέρας του. Το 1664 γράφτηκε στο πανεπιστήμιο του Καίνιξμπεργκ και το 1668, το πανεπιστήμιο της Κοπεγχάχης για να μελετήσει θεολογία. Έχασε την εργασία του γιατί έκανε κριτική σε στελέχη της εκκλησίας. Τον Φεβρουάριο του 1674, πήγε στη Ρώμη και τον Σεπτέμβρη του 1674, στην Ιένα (Θουριγγία). Eκεί o Κνούτσεν διένειμε τρεις χειρόγραφες μπροσούρες με αθεϊστικό περιεχόμενο. Η πόλη και το πανεπιστήμιο της Ιένα διέταξαν έρευνα. Για να μην συλληφθεί ο Κνούτσεν, πήγε πρώτα στο Κόμπουργκ και από εκεί στο Άλτντορφ κοντά στη Νυρεμβέργη. Στις 22 Οκτωβρίου, είχε θεαθεί για τελευταία φορά στην Ιένα. Από τότε τα ίχνη του χάνονται.

Διδασκαλία

Στα τρία συγγράμματα του Κνούτσεν το 1674, ισχυρίστηκε πως υπάρχει μια σέκτα ή κοινότητα την οποία αποκαλούσε “Gewissener” or “Conscientarians” (Ευσυνείδητοι ή συντηρητικοί). Σύμφωνα με αυτόν, οι Ευσυνείδητοι είχαν μέλη, σε πολλά μέρη, όπως Αμβούργο, Παρίσι, Αμστερνταμ, Ρώμη. Μόνο στην Ιένα αριθμούσαν περισσότερους από 700. Ωστόσο αυτός ο ισχυρισμός θεωρείται πως δεν είναι αληθινός, αλλά ως κάλυψη για τη διδασκαλία του Κνούτσεν, ώστε να διαδοθεί
Σύμφωνα με τον Κνούτσεν, δεν υπάρχουν υπέρτατα όντα όπως ο Θεός, οι διάβολοι, και αθάνατες ψυχές. Η Βίβλος δεν μπορεί να γίνει πιστευτή γιατί έχει αρκετές αντιφάσεις εντός της. Οι οδηγίες για την ανθρώπινη συμπεριφορά, πρέπει να ξεκινάν από τη λογική και τη συνείδηση. Στο γράμμα του Amicus Amicis Amica! ο Knudsen περιγράφει τις απόψεις του ως,
Insuper Deum negamus, Magistratum ex alto despicimus, Templa quoque cum omnibus Sacerdotibus rejicientes. 
Επιπλέον, απεχθανόμαστε τις αρχές εκ των άνω και απορρίπτουμε τις εκκλησίες μαζί με όλους τους ιερείς.
Ο υπέρτατος κανόνας του Κνούτσεν, ήταν «Ζήσε με ειλικρίνεια, μην βλάψεις κανένα και δώσε στον καθένα ότι του αξίζει» (στα λατινικά: Honeste vivere, neminem laedere, suum cuique tribuere).

Υποδοχή

Ο Κνούτσεν επηρεάστηκε εμφανώς από τον Σοκινιασμό (Socinianism) ένα κίνημα του 17ου αιώνα που αμφισβητούσε την τριαδικότητα του θεού. Επίδραση από τον Σπινόζα είναι δύσκολο να τεκμηριωθεί, αν και είναι φανερό πως ο Κνούτσεν ήταν καλός γνώστης της φιλοσοφίας της εποχής του, ακόμη και όσο αφορά μικρές λεπτομέρειες.
Τα έργα του Knutzen προκάλεσαν βίαιη απόρριψη από εκκλησιαστικούς παράγοντες. Για παράδειγμα το 1677, ο Γερμανός θεολόγος Τομπίας Πφάνερ ισχυρίστηκε πως τα έργα του Κνούτσεν ξεπέρασαν σε κακή φήμη, όλους τους μέχρι τότε γνωστούς εχθρούς της θρησκείας. O Pierre Bayle συμπεριέλαβε τον Κνούτσεν στο λεξικό Dictionnaire historique et critique (πρώτη έκδοση το 1697, επιπλέον εκδόσεις υπήρχαν σε όλο τον 18ο αιώνα). Έτσι, για τους φιλόσοφους του Διαφωτισμού, ο Κνούτσεν ήταν ο πρώτος γνωστός φιλόσοφος.
Volkswagen Tiguan

Πρώτη γενιά

Η πρώτη γενιά του Tiguan παρουσιάστηκε για πρώτη φορά ως σχεδιαστική σπουδή στα τέλη του 2006, με σκοπό την προσφορά από την εταιρεία και ενός μικρότερου SUV, που θα ήταν πιο συμπαγές και εμπορικώς προσιτό στο ευρύ κοινό από το μεγαλύτερο και πολυτελέστερο Volkswagen Touareg. Η ανάγκη αυτή είχε γίνει πλέον επιτακτική, λόγω της ολοένα και αυξανόμενης απήχησης των crossover SUV στο αγοραστικό κοινό.
Τελικώς, μπήκε στην παραγωγή τον Αύγουστο του 2007 και λανσαρίστηκε διεθνώς στα τέλη του έτους, δηλαδή στα 5 χρόνια μετά την εισαγωγή του Touareg πρώτης γενιάς. Τον Ιούλιο του 2011, το Tiguan υπέστη μια ελαφριά ανανέωση, τόσο στην εξωτερική εμφάνιση, όσο και στους κινητήρες, και διατηρήθηκε στην ευρωπαϊκή παραγωγή έως τον Ιανουάριο του 2016, αν και συνεχίζει να κατασκευάζεται μέχρι σήμερα στην Κίνα.
Pulp Fiction

Ανάπτυξη

Ο Ταραντίνο αρχικά δεν είχε αποφασίσει εάν θα παίξει τον ρόλο του Τζίμι ή του Λανς. Επέλεξε τελικά τον Τζίμι, για να βρίσκεται πίσω από την κάμερα στη σκηνή με την υπερβολική δόση. Οι ρόλοι των Χάνι Μπάνι και Πάμπκιν γράφτηκαν ειδικά για τους Αμάντα Πλάμερ και Τιμ Ροθ.

Ιεζεκιήλ 25:17

Ο Τζουλς χρησιμοποιεί στο σύνολο δυο φορές ένα δήθεν εδάφιο της Αγίας Γραφής που αναφέρει (Ιεζεκιήλ 25:17): μια φορά πριν πυροβολήσει τον Μπρετ και μια άλλη όταν εξηγεί τον Πάμπκιν γιατί αποφάσισε να αλλάξει την ζωή του. Στην πραγματικότητα δεν πρόκειται για εδάφιο της Αγίας Γραφής αλλά για υπαινιγμό για την ταινία Karate Kiba όπου αναφέρεται το ίδιο κείμενο ως εδάφιο του Βιβλίου Ιεζεκιήλ.

Προέλευση

Πράγματι υπάρχει στο Κεφάλαιον ΚΕ' του Βιβλίου Ιεζεκιήλ της Αγίας Γραφής το εδάφιο 17, το κείμενο του οποίου όμως είναι το εξής: «καὶ ποιήσω ἐν αὐτοῖς ἐκδικήσεις μεγάλας, καὶ ἐπιγνώσονται διότι ἐγὼ Κύριος ἐν τῷ δοῦναι τὴν ἐκδίκησίν μου ἐπ' αὐτούς.». Το κείμενο του Pulp Fiction προφανώς αποτελεί σύνθεση διάφορων φράσεων από διαφορετικά σημεία της Αγίας Γραφής: 
«Το μονοπάτι των ενάρετων ανθρώπων (Ψαλμοί 1:6, 23:3, 37:5, Παροιμίαι 2:20) περιστοιχίζεται απ' όλες τις μεριές από τις αδικίες των εγωιστών και την τυραννία των σατανικών ανθρώπων (Ψαλμοί 52:3, 53:2 και 6:71). Ευλογημένος είναι αυτός, που στο όνομα της φιλανθρωπίας και της καλής θελήσεως, οδηγεί τους αδύναμους (Παροιμίαι 14:21) ανάμεσα από την κοιλάδα του σκότους (Ψαλμοί 23:4), γιατί είναι πραγματικά ο φύλακας του αδερφού του (Γένεσις 4:9) και ο ευρετής χαμένων παιδιών (Ψαλμοί 79:11, 102:21, Ιερεμίας 3:14 και 22) [βλ. επίσης Ιεζεκιήλ 34:16] Και θα κεραυνοβολήσω αυτούς με μεγάλη εκδικητικότητα και μανιώδη θυμό αυτούς που επιχειρούν να δηλητηριάσουν και να καταστρέψουν τα αδέρφια Μου! (Δευτερονόμιον 32:40), Και θα ξέρεις ότι το όνομά Μου, είναι Κύριος όταν θα στρέψω την εκδικητικότητα Μου πάνω σ' αυτούς!» (Ιεζεκιήλ 25:17).
Χεράρδο Ντιέγο

Βιογραφία

Ο Χεράρδο Ντιέγο είδε το πρώτο φως το 1896 στο Σανταντέρ. Σπούδασε στο πανεπιστήμιο του Ντέουστο φιλοσοφία και φιλολογία, όπου και γνωρίστηκε και συνδέθηκε με στενή φιλία με τον κορυφαίο Ισπανό ποιητή της αβάν-γκαρντ Χουάν Λαρρέα. Εκπόνησε το διδακτορικό του στη Μαδρίτη. Από το 1920 κατείχε την έδρα Γλωσσολογίας και Λογοτεχνίας κατά σειρά στα πανεπιστήμια της Σόρια, της Χιχόν, του Σανταντέρ και της Μαδρίτης. Στο Σανταντέρ συνέγραψε δύο από τα σπουδαιότερα έργα της γενιάς του '27, τη «Λόλα» και την «Κάρμεν». Υπήρξε από τους πρωτοπόρους και χαρισματικούς σκαπανείς της νέας ισπανικής ποίησης. Αποκορύφωμα της συνεισφοράς του στα ισπανικά γράμματα ήταν η απονομή το 1925 του Κρατικού Βραβείου Ποίησης και Λογοτεχνίας. Εργάστηκε με ζήλο για τη συγγραφή της περίφημης «Ανθολογίας» ποίησης όπου παρουσίαζε τους λογοτέχνες της γενιάς του '27. Ως καθηγητής έδωσε μαθήματα και διαλέξεις για όλο τον κόσμο. Υπήρξε επίσης κριτικός λογοτεχνίας, μουσικής και θεάτρου σε ποικίλα περιοδικά.
Όταν ξέσπασε ο Ισπανικός Εμφύλιος Πόλεμος βρισκόταν σε διακοπές στη Σανταρέιγ της Γαλλίας. Αντίθετα με πολλούς συντρόφους του, εντάχθηκε στο στρατόπεδο των εθνικιστών του στρατηγού Φρανθίσκο Φράνκο και παρέμεινε στην Ισπανία μέχρι και τη λήξη της αιματηρής σύρραξης. Με το τέλος του πολέμου, εργάστηκε ως καθηγητής στο Ινστιτούτο Μπεατρίθ Γκαλίντο της Μαδρίτης, όπου παρέμεινε μέχρι τη συνταξιοδότησή του. Κατά τη διάρκεια του πολέμου και στα χρόνια που ακολούθησαν έγραψε πλήθος πολιτικών ποιημάτων υπερασπιζόμενος τους εθνικιστές και τους φαλλαγγίτες-εθελοντές της Γαλάζιας Μεραρχίας (División Azul-  Μεραρχία Αθούλ, ονομαστή ισπανική μεραρχία αποτελούμενη από φασίστες εθελοντές, που έστειλε ο Φράνκο να πολεμήσει στο πλευρό των Ναζί στο Ανατολικό Μέτωπο κατά τη διάρκεια του Β' Παγκοσμίου Πολέμου) και διακρίθηκε για το αξιόμαχο και τη γενναιότητα των ανδρών της αποσπώντας ιδιαίτερη εύφημο μνεία από τον ίδιο τον Χίτλερ).
Το 1947 έγινε μέλος της Βασιλικής Ισπανικής Ακαδημίας ενώ το 1979 του απονεμήθηκε το Βραβείο Λογοτεχνίας Θερβάντες, το οποίο μάλιστα εκείνη τη χρονιά δόθηκε για μία και μοναδική φορά σε δύο συγγραφείς (ο έτερος ήταν ο σπουδαίος αργεντινός συγγραφέας Χόρχε Λουίς Μπόρχες. Ο Χεράρδο Ντιέγο πέθανε το 1987 σε ηλικία 90 ετών στη Μαδρίτη.

Ποίηση

Εισήγαγε στην ποίηση το ιδεώδες της γενιάς του '27 συνθέτοντας με περισσή επιδεξιότητα την παραδοσιακή ποίηση με το νέο ποιητικό ρεύμα, κατορθώνοντας έτσι να ξεχωρίσει ως ένας από τους σπουδαιότερους λογοτέχνες της δεκαετίας του '20.
Utopia (άλμπουμ)

Κυκλοφορία

Στις 2 Αυγούστου 2017 η Μπιορκ ανακοίνωσε το άτιτλο νέο της άλμπουμ με ένα χειρόγραφο σημείωμα στα κοινωνικά της δίκτυα, δηλώνοντας ότι το άλμπουμ θα κυκλοφορήσει πολύ σύντομα. Το πρώτο σίνγκλ από το επερχόμενο άλμπουμ, το "The Gate" κυκλοφόρησε τα μεσάνυχτα στις 15 Σεπτεμβρίου, τρεις μέρες νωρίτερα από την αρχική ημερομηνία στις ψηφιακές πλατφόρμες. Την ίδια μέρα, σε συνέντευξη του Nowness ανακοίνωσε πως ο τίτλος του επερχόμενου άλμπουμ θα είναι "Utopia" και πως είχε χιλιάδες προτάσεις για όνομα. Μεταξύ άλλων είπε: «Μου αρέσει το γεγονός οτι είναι κλισέ, αυτή η λέξη [...] έχει ένα φασιστικό "Θέλω ο κόσμος να είναι έτσι!" αίσθημα, καθώς είναι μια πρόταση για το πως μπορούμε να ζούμε με τη φύση και την τεχνολογία με όσο το δυνατόν πιο αισιόδοξο τρόπο». Στις 25 Νοεμβρίου κυκλοφόρησε το "Blissing Me" ως δεύτερο σίνγκλ σε μορφή digital download, συνοδευόμενο από ένα μουσικό βίντεο, σκηνοθετημένο από τον Tim Walker και την Emma Dalzell που κυκλοφόρησε την ίδια μέρα.
Το άλμπουμ κυκλοφόρησε στις 14 Νοεμβρίου 2017 σε CD και σε δύο 12" δίσκους βινυλίου, με όσους το αγόραζαν να λαμβάνουν επίσης κρυπτονομίσματα σε μορφή 100 audiocoins. Η special edition του Utopia σε digipak περιελάμβανε και μια αφίσα. Λίγο αργότερα έγινε διαθέσιμο για περιορισμένη κυκλοφορία και σε δύο ροδακινί δίσκους βινυλίου.

Σινγκλ

Τα μεσάνυχτα στις 15 Σεπτεμβρίου κυκλοφόρησε το "The Gate" ως το πρώτο σινγκλ του Utopia. Μια εβδομάδα μετά κυκλοφόρησε και σε φυσική έκδοση, σε 12" βινύλιο μιας όψης. Το βινύλιο περιλάμβανε μια εκτεταμένη εκδοχή του τραγουδιού, με ένα διαφορετικό κλείσιμο με φλάουτο. Το μουσικό βίντεο του "The Gate" κυκλοφόρησε στις 17 Σεπτεμβρίου στο κανάλι του Nowness στο YouTube και τρεις μέρες μετά έγινε διαθέσιμο στο κανάλι της Μπιορκ.
Το δεύτερο σινγκλ του Utopia, "Blissing Me", κυκλοφόρησε μια εβδομάδα πριν την κυκλοφορία του άλμπουμ. Ένα μήνα αργότερα, στις 13 Δεκεμβρίου 2017, ένα ρεμίξ EP δύο τραγουδιών κυκλοφόρησε με δύο νέες μίξεις του τραγουδιού. Η πρώτη ήταν μαζί με τον τραγουδιστή Serpentwithfeet και περιελάμβανε νέους στίχους και beats, ενώ το δεύτερο περιελάμβανε μόνο άρπα. Στις 7 Φεβρουαρίου 2018 ανακοινώθηκε μια περιορισμένη φυσική εκδοχή του "Blissing Me" σε τυρκουάζ δίσκο βινυλίου και κυκλοφόρησε στις 23 Φεβρουαρίου.
Στις 21 Μαρτίου 2018, το "Arisen My Senses" κυκλοφόρησε ως τρίτο σινγκλ από το Utopia. Ένα EP έγινε διαθέσιμο ψηφιακά με τρία ρεμίξ από τους Lanark artefax, Jlin και Kelly Lee Owens. Την ίδια μέρα στο ηλεκτρονικό κατάστημα της ίδιας, αλλά και της One Little Indian έγινε διαθέσιμο για προπαραγγελία σε 12" χρωματιστό δίσκο βινυλίου. Στη φυσική του εκδοχή θα κυκλοφορήσει στι 25 Μαΐου.

Περιοδεία

Στις 30 Οκτωβρίου 2017, η Μπιορκ ανακοινώθηκε ως μια από τους headliners για το All Points East φεστιβάλ του Λονδίνου. Προγραμματίζεται να εμφανιστεί στις 27 Μαΐου 2018 και θα είναι η πρώτη ζωντανή εμφάνιση για το "Utopia Tour".
Βαρθολομαίος Σπηλιωτόπουλος

Ο ιερέας Βαρθολομαίος Σπηλιωτόπουλος ήταν κληρικός και αγωνιστής του 1821.

Βιογραφία

Η καταγωγή του ήταν από την Δημητσάνα. Βρέθηκε στην θέση όπου έστεκε ο Θεόδωρος Κολοκοτρώνης και διεύθυνε την μάχη κατά του Δράμαλη στα Δερβενάκια. Βοήθησε τον Οικονόμο ψέλνοντας την παράκληση κατά την ώρα της μάχης δεόμενος του θεού των Ελλήνων να ενισχύσει τους στρατιώτες κατά των βαρβάρων. Έτρεχε δε και αυτός και έδινε θάρρος στους στρατιώτες.
2694 Πίνο Τορινέζε

Φυσικά χαρακτηριστικά

Τα φυσικά χαρακτηριστικά του Πίνο Τορινέζε είναι άγνωστα.
Μιχάλης Λιαρούτσος

Βιογραφία

Γεννήθηκε στην Τήνο. Σπούδασε Νομικά στο Πανεπιστήμιο της Αθήνας. Στη Γερμανική Κατοχή οργανώθηκε στην Ομοσπονδία Κομμουνιστικών Νεολαιών Ελλάδας και αναδείχτηκε σε στέλεχος της ΕΠΟΝ, γραμματέας στις ανατολικές συνοικίες της Αθήνας και από τον Μάρτιο του 1945 γραμματέας της ΕΠΟΝ Αιγαίου στη Μυτιλήνη. Τον Ιούλιο του 1946 βγήκε στην παρανομία και το 1947 αντάρτης στα βουνά της Μυτιλήνης. Πιάστηκε το 1950, καταδικάστηκε σε θάνατο το 1951, ποινή που αργότερα μετατράπηκε σε ισόβια και μετά σε 15 χρόνια. Αποφυλακίστηκε για λόγους υγείας το 1956 και εργάστηκε ως ιδιωτικός υπάλληλος. Ιδρυτικό μέλος της Πανελλήνιας Ένωσης Αγωνιστών και Φίλων της ΕΠΟΝ (ΠΕΑΦΕ), της οποίας διετέλεσε Γενικός Γραμματέας και Αντιπρόεδρος του Διοικητικού Συμβουλίου της, καθώς και του Συνδέσμου Φίλων του Μουσείου της ΕΠΟΝ, του οποίου διετέλεσε Αντιπρόεδρος του Διοικητικού Συμβουλίου του. Την περίοδο 1978-1982 εκλέχτηκε Δημοτικός Σύμβουλος και Αντιπρόεδρος του Δημοτικού Συμβουλίου της Καισαριανής. Πέθανε στις 2 Αυγούστου του 2015.

Έργο

Ο Λιαρούτσος ξεκίνησε γράφοντας τις αναμνήσεις του από την Κατοχή και τον Εμφύλιο Πόλεμο. Όπως έχει γραφτεί, «κατορθώνει να συνδυάσει τις προσωπικές ακριβολόγες ιστορικές μαρτυρίες με την υψηλή λυρική έμπνευση». Τα νεότερα έργα του μετακινούνται προς την καθαρή μυθοπλασία. Υπήρξε μέλος της Εταιρίας Ελλήνων Λογοτεχνών και είχε τιμηθεί με το λογοτεχνικό Βραβείο Λουντέμη.
2547 Χουμπέι

Φυσικά χαρακτηριστικά

Ο φασματικός τύπος του Χουμπέι είναι V. Τα υπόλοιπα φυσικά χαρακτηριστικά του είναι άγνωστα.
Εφημερίδα "Ορθόδοξη Αλήθεια"

Ταυτότητα της εφημερίδας

Η «Ορθόδοξη Αλήθεια» εκδίδεται στην Αθήνα από τον όμιλο "Δημοκρατικός Τύπος Α.Ε." και αρχικά είχε τη μορφή ένθετου στην Εφημερίδα Δημοκρατία. Από τον Φεβρουάριο του 2015 κυκλοφορεί ως αυτόνομη έκδοση σε εβδομαδιαία βάση και συγκεκριμένα κάθε Τετάρτη. Ως εφημερίδα του εκκλησιαστικού τύπου η ύλη της περιέχει ειδήσεις και ρεπορτάζ για τις δράσεις και τη ζωή της Εκκλησίας, παρουσίαση εκκλησιαστικών προσώπων, αφιερώματα σε αγίους και πατέρες της Εκκλησίας, και εκκλησιαστικά προσκυνήματα.
Με την ευκαιρία της συμπλήρωσης τριών χρόνων έκδοσης στις 20 Φεβρουαρίου 2018 οργάνωσε επετειακή εκδήλωση στο Πολεμικό Μουσείο Αθηνών, αφιερωμένη στον π. Γεώργιο Μεταλληνό.
Εθνική Λυρική Σκηνή

Ιστορία

Η Λυρική Σκηνή ιδρύθηκε το 1940, αρχικά ως παράρτημα του Εθνικού Θεάτρου, δίνοντας παραστάσεις στο κτήριο Τσίλερ της οδού Αγίου Κωνσταντίνου. Η πρώτη παράσταση δόθηκε στις 5 Μαρτίου 1940 με την οπερέτα του Γιόχαν Στράους Η Νυχτερίδα. Η πρεμιέρα έγινε με τη Μαντάμα Μπατερφλάι του Τζάκομο Πουτσίνι στις 25 Οκτωβρίου του 1940 (δύο μέρες πριν την κήρυξη του πολέμου από τους Ιταλούς), παρουσία πολλών πρεσβευτών, αλλά και του γιου του Πουτσίνι, Αντόνιο. Στις 20 Ιουνίου του 1940 η Ελληνίδα υψίφωνος Μαρία Κάλλας υπογράφει το πρώτο της επαγγελματικό συμβόλαιο με την ΕΛΣ. 
Κατά τη διάρκεια του Β' Παγκοσμίου Πολέμου, οι παραστάσεις μεταφέρθηκαν στο νεόδμητο τότε κινηματοθέατρο Παλλάς, διότι διέθετε καταφύγιο σε περίπτωση αεροπορικού συναγερμού. Το καλοκαίρι τα έργα ανέβαιναν στο θέατρο Παρκ (οδός Μαυροματαίων), καθώς επίσης και σε θερινή σκηνή που βρισκόταν στον κήπο της σημερινής πλατείας Κλαυθμώνος. Στις 9 Μαΐου του 1944 ο οργανισμός λαμβάνει τον χαρακτηρισμό Νομικού Προσώπου Δημοσίου Δικαίου και καθιερώνεται το επίσημο όνομά του ως Εθνική Λυρική Σκηνή. Οι παραστάσεις δίνονται πια στο πρώτο Θέατρο Ολύμπια, εκεί που μεταγενέστερα θα ανεγερθεί το σημερινό θέατρο, με εναρκτήριο έργο την όπερα Ρέα του Σπυρίδωνος Σαμάρα. Από το 1946 το ξεχωριστό τμήμα οπερέτας παρουσιάζει το θερινό του πρόγραμμα στο Θέατρο Μετροπόλιταν και το χειμερινό στο Θέατρο Κυβέλη. 
Το 1958 εγκαινιάζεται το νεότερο Θέατρο Ολύμπια, σηματοδοτώντας μια άνθιση του οργανισμού, που περιλαμβάνει είκοσι παραγωγές τον χρόνο, πρώτες παρουσιάσεις (πρεμιέρες), καθώς και παραστάσεις στο Ωδείο Ηρώδου Αττικού και το Αρχαίο θέατρο Επιδαύρου. Πρώτη παράσταση στο νέο αυτό κτίριο είναι η Αΐντα του Βέρντι. Η παρουσία της Μαρίας Κάλλας υπήρξε καθοριστική για το καλλιτεχνικό ανάστημα του οργανισμού, που ωστόσο μπαίνει σε τροχιά ύφεσης με την άνοδο της Χούντας το 1967.
Με τη μεταπολίτευση ο οργανισμός περιέρχεται στο Υπουργείο Πολιτισμού, ενώ καταργείται το «πιστοποιητικό κοινωνικών φρονημάτων», μέχρι πρότινος απαραίτητο για την πρόσληψη προσωπικού και καλλιτεχνών. Σταδιακά, ο φορέας πολιτισμού διαγράφει ανοδική πορεία, με εμπλουτισμό του ρεπερτορίου του, συνεργασίες με αλλοδαπά λυρικά θέατρα, αλλά και τις σπουδαιότερες προσωπικότητες του ελληνικού καλλιτεχνικού χώρου της εποχής. 
Το 1994 η ΕΛΣ γίνεται Νομικό Πρόσωπο Ιδιωτικού Δικαίου και συνεχίζει, παρά τις αντιξοότητες, να προσφέρει πολιτισμό στο φιλοθεάμων κοινό της Αθήνας και των επισκεπτών της. Από το 2017 η ΕΛΣ μεταφέρεται στις εγκαταστάσεις του Κέντρου Πολιτισμού Ίδρυμα Στάυρου Νιάρχου (ΚΠΙΣΝ). Το πολλά υποσχόμενο Κέντρο Πολιτισμού στην ακτογραμμή του Φαληρικού όρμου φιλοδοξεί να καλύψει τις απαραίτητες κτιριακές υποδομές όχι μόνο της ΕΛΣ, αλλά και άλλων φορέων πολιτισμού, προσφέροντας ταυτόχρονα μία όαση πρασίνου με την υπογραφή του παγκοσμίως γνωστού αρχιτέκτονα Ρέντσο Πιάνο.
The Best of Uriah Heep

Τραγούδια

1. Easy Livin'  (Hensley) - 2:36

2. Lady in Black (Hensley) - 4:44

3. Bird of Prey (Box, Byron, Hensley, Newton) - 4:05

4. Sunrise (Hensley) - 4:04

5. The Wizard (Clarke, Hensley) - 2:59

6. Sweet Lorraine (Box, Byron, Thain) - 4:16

7. July Morning (Byron, Hensley) - 10:33

8. Look at Yourself (Hensley) - 5:09

9. Gypsy (Box, Byron) - 6:37

Βραβεία

The Best of Uriah Heep (άλμπουμ)
Γερμανία (BVMI Certification): Χρυσός
Αντώνης Ποσειδών

Σε συλλογικό επίπεδο

Προερχόμενος από τη Δόξα Αθηνών της συνοικίας που γεννήθηκε, εντάχθηκε στους εφεδρικούς του Ολυμπιακού Πειραιώς το 1955, ταυτόχρονα με το Στέλιο Ψύχο του Έσπερου Καλλιθέας. Προβιβάστηκε στην α΄ ομάδα το Φεβρουάριο του 1957 και αποτέλεσε παίκτης της έως τις αρχές του 1963. Πέτυχε το γκολ της νίκης με 2-1 στη φιλική συνάντηση εναντίον της βραζιλιάνικης Σάντος ΦΚ, όπου μετείχε ο Πελέ. Συνολικά, έλαβε μέρος σε 70 αναμετρήσεις Πανελλήνιου πρωταθλήματος και Α΄ Εθνικής κατηγορίας σημειώνοντας 20 τέρματα.
Ψυχρότητα στις σχέσεις του με το σύλλογο και βιοποριστικοί λόγοι, τον ώθησαν σε ηλικία 24 ετών να μεταναστεύσει στις Ηνωμένες Πολιτείες Αμερικής. Παρέμεινε επί δεκαετίες, επισκεπτόμενος συχνά την Ελλάδα και διατηρώντας σχέσεις με τον Ολυμπιακό, ενώ επί μακρό διάστημα συνέχισε το άθλημα σε ομογενειακά σωματεία τριών πόλεων.

Στις εθνικές ομάδες

Αγωνίστηκε για τα αντιπροσωπευτικά συγκροτήματα Νέων, Ενόπλων και τρεις φορές με την ομάδα ανδρών Ελλάδος.

Βιογραφικά στοιχεία

Στις ΗΠΑ ανέπτυξε εμπορική δραστηριότητα και απέκτησε δύο κόρες από το γάμο του με Ελληνοαμερικανίδα εκπαιδευτικό. Μετά το θάνατό της το 2015, εγκαταστάθηκε μόνιμα στην Αθήνα. Στις 12 Φεβρουαρίου ανακοινώθηκε από τα μέσα ενημέρωσης ότι έφυγε από την ζωή σε ηλικία 81 ετών.
Κουρδιστάν

Το γεωγραφικό πλαίσιο

Σε γενικές γραμμές, η ονομασία Κουρδιστάν μπορεί να δοθεί στην περιοχή που περιλαμβάνει μέρος του οροπεδίου του μικρασιατικού Ταύρου, κυρίως γύρω από τη λίμνη Βαν. Συνεχίζεται γύρω από τη λίμνη Ουρμία, δυτικά του Ευφράτη ως τις περιοχές που αρδεύονται από τους ποταμούς Μικρός και Μεγάλος Ζαπ. Προς το βορρά, φτάνει ως το λεκανοπέδιο του Άραξου, στον Καύκασο. Περιλαμβάνει, λοιπόν, τα βιλαέτια Βαν και Μπιτλίς, μέρος από τα βιλαέτια Ντιγιαρμπακίρ και Μαμουρέτ-ουλ-Αζίζ και το σαντζάκι Ντέρσιμ, σύμφωνα με τη διοικητική διαίρεση της Τουρκίας ως το 1923. Περιλαμβάνει, επίσης, την ιρανική επαρχία Κουρδιστάν και μισή από την επαρχία Αζερμπαϊτζάν. Συνολικά, εκτείνεται από πλάτος 33° - 39° βόρειο και μήκος 37° - 48° ανατολικό με μήκος περίπου 1.200 χλμ., πλάτος 400 χλμ. και συνολική έκταση περίπου 500.000 τ.χ. Το μεγαλύτερο μέρος του Κουρδιστάν ανήκει σήμερα στην τουρκική επικράτεια και συνιστά αυτό που αποκαλείται βόρειο Κουρδιστάν. Στα δυτικά ορίζεται από την πόλη Μαράς και την περιοχή Κότσγκιρι και φτάνει ανατολικά ως την Ουρμία λίμνη ή Ουρμίγιε. Το νότιο Κουρδιστάν είναι διαμελισμένο ανάμεσα σε Συρία, Ιράκ και Ιράν (Ιρανικό Κουρδιστάν) και εκτείνεται δυτικά από τη Μοσούλη έως το Μπιζάρ ανατολικά.
Είναι μια περιοχή που καλύπτεται από ορεινούς όγκους. Γεωλογικά ο πυρήνας των μεγάλων οροσειρών αποτελείται από αρχαϊκό σχιστόλιθο, ο οποίος σε χαμηλότερα υψόμετρα σχηματίζει τεράστιες δεξαμενές ύδατος με πλούσιο υδροφόρο ορίζοντα, από τον οποίο προμηθεύονται νερό το Ιράν, το Ιράκ και η Συρία. Το τμήμα ανάμεσα στον Τίγρη και τον Ευφράτη συντίθεται κυρίως από παλαιοζωικά πετρώματα, τα οποία εξηγούν την ύπαρξη πετρελαιοφόρων κοιτασμάτων. Το κλίμα είναι ψυχρό και ο χειμώνας μακρύς και βαρύς, στις βόρειες περιοχές με το μεγάλο υψόμετρο. Για πολλούς μήνες τα βουνά είναι καλυμμένα με χιόνια και η πρόσβαση στα υψίπεδα, όπως για παράδειγμα στο οροπέδιο τον Οραμάρ, σχεδόν αδύνατη. Στα βόρεια ορεινά τμήματα υπάρχουν ανεκμετάλλευτα κοιτάσματα σιδήρου, χαλκού και μόλυβδου. Στο νότο υπάρχουν μεγάλες κοιλάδες με θερμό κλίμα και πλούσια πετρελαιοφόρα κοιτάσματα, που αποτελούν το μήλο της έριδας για πολλά αντικρουόμενα οικονομικά συμφέροντα, με ουσιαστικές επιπτώσεις στην επίλυση τον κουρδικού ζητήματος. Η υψηλότερη κορυφή ανήκει στο όρος Αραράτ, 5.165 μ., και είναι καλυμμένη με αιώνια χιόνια. Επίσης σημαντικός γεωλογικός σχηματισμός, ο οποίος στο παρελθόν καθόριζε και τα φυσικά σύνορα μεταξύ της Οθωμανικής αυτοκρατορίας και του Ιράν, είναι η οροσειρά Ζάγρος, φυσικό καταφύγιο  των περισσότερων ορεσίβιων κουρδικών φυλών της αρχαιότητας, γύρω από το οποίο ανέπτυξαν σημαντική οικονομική δραστηριότητα.
Η περιοχή Μοκριάν περιλαμβάνει τις δύο πόλεις Πιρανσάχρ και Μπιζάρ.
Revelation (άλμπουμ των Armored Saint)

Τραγούδια

1. Pay Dirt (Vera, Bush) - 4:12

2. The Pillar (Vera, Bush) - 4:58

3. After Me, The Flood (Vera, Bush) - 5:07

4. Tension (Vera, Bush) - 5:23

5. Creepy Feelings (Vera, Bush) - 5:21

6. Damaged (Duncan, Vera, Bush) - 6:29

7. Den of Thieves (Duncan, Vera, Bush) - 6:03

8. Control Issues (Vera, Bush) - 6:20

9. No Me Digas (Vera, Duncan, G. Sandoval, Bush) - 5:06

10. Deep Rooted Anger (P. Sandoval, Duncan, Vera, Bush) - 5:19

11. What's Your Pleasure (Prichard, Vera, Bush, G. Sandoval) - 3:04

12. Upon My Departure (Duncan, Vera, Bush) - 4:40
Ταλαχάσι

Ιστορία

Η περιοχή, όπως και μεγάλο μέρος της υπόλοιπης Φλόριντα, κατοικείται εδώ και τουλάχιστον 10.000 χρόνια. Ήταν η πατρίδα των Ινδιάνων Απαλάτσι. Τον 17ο αιώνα υπήρχε ένας οικισμός Ισπανών και Ινδιάνων. Το 1821, η Φλόριντα δόθηκε από τους Ισπανούς στις ΗΠΑ. Η περιοχή επιλέχθηκε για να γίνει η πρωτεύουσα του νέου εδάφους των ΗΠΑ, καθώς βρισκόταν ανάμεσα στο Σεντ Αγουστίν και την Πενσακόλα, πρωτεύουσες της Ανατολικής και Δυτικής Φλόριντα αντίστοιχα. Το Ταλαχάσι ιδρύθηκε το 1824 και έγινε πρωτεύουσα του εδάφους, και το 1845, όταν η Φλόριντα έγινε πολιτεία, πρωτεύουσα της πολιτείας της Φλόριντα.

Οικονομία

Το Ταλαχάσι είναι το εμπορικό, αγροτικό και επιστημονικό κέντρο της βορειοδυτικής Φλόριντας. Η πόλη εξυπηρετείται από Αεροδρόμιο του Ταλαχάσι (Tallahassee Regional Airport). Είναι μία από τις ταχύτερα αναπτυσσόμενες οικονομίες στη Φλόριντα όσον αφορά το κατασκευαστικό τομέα και την υψηλή τεχνολογία. Το Ταλαχάσι επίσης είναι έδρα πολλών κολλεγίων και πανεπιστημίων, με σημαντικότερα το Πανεπιστήμιο της Πολιτείας της Φλόριντα και το Φλόρινα Α&Μ.